John C. Frémont

John Charles Frémont (1813-1890) esseva un officiero de armea, un viagiator al west salvage del Statos Unite e un politico qui adjutava a comenciar le partito Republican.

Frémont nasceva in Georgia in 1813. Post le morte del pater, su familia cambiava le residentia a Carolina del Sud. Como un studiante ille habeva un habilitate de mathematica. Un politico, Joel Poinsett, obteneva un labor pro ille in un nave militar in 1833. Postea ille faceva cartas geographic pro preparar terreno pro ferrovias. In 1838 ille faceva cartas pro le armea, specialmente del fluvios Mississippi e Missouri. 

Post 1843 ille conduceva partitas a altere locos al west, secretemente includente le area del Nevada presente, le qual appertineva al Mexico. Iste labor le faceva multo popular inter statouniteses. In 1846 Frémont conduceva altere statouniteses qui habitava California mexican pro adjutar altere citatanos a combatter contra le governamento mexican. Ille esseva facite le governator del nove republica independente, totevia un officiero del armea non consentiva e le arrestava. In 1848 le presidente James K. Polk pardonava Frémont, totevia ille lassava le armea e se retornava a California, ubi ille deveniva un senator 1850-1851. In 1856 ille esseva nominate pro le campania de presidente per le nove partito Republican, ma ille non succedeva. In le pricipio del Guerra civil statounitese (1861-1865) ille esseva de novo facite un officiero del armea del Nord, totevia ille mal combatteva e lassar le armea. Ille laborava pro ferrovias. In 1878 ille esseva facite le governator del Territorio de Arizona usque 1883.

Referentias

https://www.britannica.com/biography/John-C-Fremont

https://www.battlefields.org/learn/biographies/john-c-frémont

https://www.oregonhistoryproject.org/articles/historical-records/john-charles-fremont/

https://coloradoencyclopedia.org/article/john-c-fremont